Document ID: /roh_data/filtered/fineweb-2-filterrobots_roh.jsonl.gz/62726

Per Cuira 97 è la qualificaziun per la Cuppa Svizra gia suenter l’emprima runda a la fin. La meglra equipa grischuna perda ordaifer cunter Bazenheid cun 0:2. Gia suenter 30 minutas era la partida decidida – quai grazia ad ina dubletta da l'attatgader Giovanni Pentrelli.
Domat perda cunter Ruggel
En la segunda liga regiunala ha il CB Domat pers l’ultima partida da la stagiun d’atun. Quai cun 0:2 cunter il FC Ruggel. Suenter 11 partidas sa chatta la squadra da Domat cun 10 puncts sin posiziun 10 da la tabella ed uschia mo dus puncts sur il stritg.